**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | BROJEVNA CRTA, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ B. 1. 2 Prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanom kriteriju  **MAT OŠ A. 1. 4 Zbraja i oduzima u skupu brojeva do 20.**  **-** zbraja i oduzima brojeve do 20 | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Atletska staza**  **Ishod aktivnosti:** učenik prikazuje brojeve do 20 na različite načine; čita i zapisuje brojeve do 20 i nulu brojkama i riječima.  **Opis aktivnosti:**  Rad u skupinama: skupine imaju isprintane fotografije s predmetima (primjerice: jedna lopta, dvije klupe, tri balona, četiri automobila, pet stolaca). Zadatak skupina je ubaciti fotografije u pripremljene džepiće s brojevi- ma od 1 do 5 (kuverte, plastične košuljice) koje su redom zalijepljene negdje u učionici (moguće ih je zalijepiti na školsku ploču kako bi se poslije ispod njih crtala ili lijepila brojevna crta). S učenicima se razgovara zašto su pojedine fotografije spremili u određeni džepić.  Učenici promatraju ilustraciju na 51. stranici. Učiteljica/učitelj potiče komunikacijsku situaciju: Što se nalazi na slici? Koliko je trkačkih staza? Koliko je trkača? Za što su se trkači pripremili? Što mislite može li utrka početi? Zašto ne može? Kada će utrka moći početi?  **2. Što je brojevna crta**  **Ishod aktivnosti:** učenik uočava uzorak nizanja; objašnjava pravilnost nizanja; objašnjava kriterije nizanja; broji u skupu brojeva do 20; čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj stavlja veliku brojevnu crtu na ploču. Objašnjava učenicima da je to brojevna crta i da su na njoj brojevi poredani po redu od najmanjeg do najvećeg. Brojevna nam crta pomaže u računanju, a crta se ravnalom. Učiteljica/učitelj dijeli učenicima brojevne crte do broja 5 na kojima je upisan samo broj 1, a na mjestima gdje trebaju biti ostali brojevi nalaze se kvadratići u koje će učenici sami upisati brojeve. Kada upišu brojeve po uzoru na brojevnu crtu s ploče, učiteljica/učitelj ih pita: Koji broj je na ovoj brojevnoj crti najmanji? Koji je broj najveći? Koji brojevi su između brojeva 1 i 5? Koji brojevi su veći od broja 2? Koji brojevi su manji od broja 3? Postavlja još nekoliko sličnih pitanja (važno je uočiti da su lijevo od zadanoga broja manji, a desno od zadanoga broja veći brojevi).  **3. Zbrajamo i oduzimamo na brojevnoj crti**  **Ishod aktivnosti:** učenik povezuje količinu i broj; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima; zbraja i oduzima brojeve do 20.  **Opis aktivnosti:**  Učiteljica/učitelj potiče komunikacijsku situaciju o tome kako na brojevnoj crti prikazati koliko je 4 I 1 i 5 MANJE  1, a zatim prikazuje to na brojevnoj crti. Zadaje još nekoliko zadataka s dodavanjem i oduzimanjem broja 1, a učenici prikazuju zadatke na brojevnoj crti.  **4. Stanimo u brojevnu crtu**  **Ishod aktivnosti:** učenik uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju; broji u skupu brojeva do 20; čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj dijeli učenicima papire s brojevima od 1 do 5 u različitim bojama. Učenici se trebaju grupirati prema boji brojeva te stati u vrstu (ili red) tako da formiraju brojevnu crtu.  Rješavanje zadataka u udžbeniku na 52. str. | [**Brojevna crta**](https://hr.izzi.digital/DOS/104/354.html)  **Objekt** [Reda mora biti](https://hr.izzi.digital/DOS/104/354.html" \l "block-4269)  **Objekt** [Zbunjeni brojevi](https://hr.izzi.digital/DOS/104/354.html#block-4276)  **Objekt** [Pokrenite se](https://hr.izzi.digital/DOS/104/354.html#block-4275) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  PID OŠ – B. 1. 3 - Prepoznaje, razlikuje i primjenjuje odnose: gore - dolje, naprijed - natrag, ispred - iza, lijevo - desno, unutar - izvan, ispod – iznad.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |