**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNCIJE | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | UMANJENIK, UMANJITELJ, RAZLIKA, obrada | | |
| **ISHODI:** | **MAT OŠ A. 1. 4. i B. 1. 1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama - određuje nepoznati broj u jednakosti  **MAT OŠ A. 1. 1. Opisuje i prikazuje količine prirodnim brojevima i nulom.**  - čita i zapisuje brojeve do 20 i nulu brojkama i riječima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Znaš li odgovor?**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; određuje nepoznati broj u jednakosti; računske operacije zapisuje matematičkim zapisom.  **Opis aktivnosti:**  Učenici promatraju ilustraciju u udžbeniku na str. 42. Dvoje učenika čita strip.  Učiteljica/učitelj postavlja komunikacijsku situaciju: O čemu su razgovarali dječak i djevojčica? Znate li vi nabrojati dane u tjednu? Koliko ih je? Koliko dana idemo u školu? Koji su to dani? Koji je njihov zajednički naziv? Kako zovemo dane kojima se ne radi? Koliko dana traje vikend? Kako biste zadatak iz stripa zapisali u obliku jednakosti? Koju računsku radnju biste upotrijebili? Jedan učenik zapisuje računsku radnju na ploču: 7 – 5 = 2.  **2. Nazivi članova oduzimanja**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim zapisom.  **Opis aktivnosti:**  Učiteljica/učitelj potiče komunikacijsku situaciju: Brojevi koje koristimo u jednakosti oduzimanja imaju svoje nazive. Kako nazivamo prvi broj u oduzimanju? Koje je značenje prvog broja u računskoj radnji oduzimanja? To je broj od kojega oduzimamo i nazivamo ga umanjenik. Koje je značenje drugog broja u računskoj radnji oduzimanja? To je broj koji oduzimamo i nazivamo ga umanjenik. Rezultat oduzimanja je razlika. Što primjećujete u kakvom su međusobnom odnosu umanjenik i umanjitelj? Jedan od ta dva broja je uvijek veći. Je li veći umanjenik ili umanjitelj? Što mislite je li razlika veća ili manja od umanjenika?  Učenici u jednakosti 7 – 5 = 2 određuju nazive članova oduzimanja.  **3. Složi jednakosti**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim zapisom.  **Opis aktivnosti:**  Učiteljica/učitelj prikazuje tablicu s brojevima na projektoru ili je zapisuje na ploču, a učenici, kombinirajući odgovarajuće brojeve, trebaju zapisati točne jednakosti tako da iskoriste sve brojeve iz tablice.  Npr.   |  |  |  | | --- | --- | --- | | **UMANJENIK** | **UMANJITELJ** | **RAZLIKA** | | 10 | 2 | 7 | | 8 | 3 | 2 | | 6 | 4 | 5 |   **4. Slušaj, zapiši i izračunaj**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim zapisom.  **Opis aktivnosti:**  Učiteljica/učitelj govori rečenice, a učenici moraju pravilno zapisivati jednakosti i računati.  Npr. Umanjenik je 7, a umanjitelj 5. Izračunaj razliku.  Umanjitelj je 3, a razlika 4. Koliki je umanjenik?  Umanjenik je 10, a razlika 6. Izračunaj umanjitelj. | [Umanjenik, umanjitelj, razlika](https://hr.izzi.digital/DOS/104/374.html)  **Objekt** [Umanjenik, umanjitelj, razlika](https://hr.izzi.digital/DOS/104/374.html#block-31877)  **Objekt** [Dopuni rečenice](https://hr.izzi.digital/DOS/104/374.html#block-28300) | OŠ HJ – A. 1. 1. - Učenik razgovara i govori u skladu s jezičnim razvojem izražavajući svoje potrebe, misli i osjećaje. A. 1. 7. - Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju; A. 1. 5. - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  PID OŠ - A. 1. 2 - Učenik prepoznaje važnost organiziranosti vremena i prikazuje vremenski slijed događaja.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog

|  |  |  |
| --- | --- | --- |
| **UMANJENIK** | **UMANJITELJ** | **RAZLIKA** |
| **10** | **2** | **7** |
| **8** | **3** | **2** |
| **6** | **4** | **5** |