**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR; MJERENJE; BROJEVI; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | KOCKA I KVADAR, obrada | | |
| **ISHODI:** | **MAT OŠ C. 1. 1 Izdvaja i imenuje geometrijska tijela i likove i povezuje ih s oblicima objekata u okruženju.**  - imenuje i opisuje kocku i kvadar  **MAT OŠ D. 1. 1** Učenik analizira i uspoređuje objekte iz okoline prema mjerivom svojstvu**.**  - prepoznaje odnose među predmetima: dulji – kraći – jednako dug, veći – manji – jednak  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa  - uspoređuje skupove | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Uoči razlike**  **Ishod aktivnosti: učenik** prepoznaje odnose među predmetima: dulji – kraći – jednako dug, veći – manji – jednak; povezuje količinu i broj; broji u skupu brojeva do 20; određuje skup prema nekome svojstvu; prebrojava  članove skupa; uspoređuje skupove.  **Opis aktivnosti:**  Rad u skupinama: Učenici su, po dogovoru, u školu donijeli kocke za slaganje. Zadatak učenika je sastaviti građevinu od zadanog broja kocaka (primjerice: 5 plavih, 4 žute, 3 crvene, 3 zelene i 1 bijele). U komunikacijskoj situaciji uspoređuju građevine, broj kocaka, njihov oblik, veličinu i sl.  Učenici promatraju ilustracije dvorca na 56. str. udžbenika i uočavaju razlike.  Učiteljica/učitelj potiče komunikacijsku situaciju: Što je prikazano na slici? Od čega su složeni dvorci? Jesu li isti? Po čemu se razlikuju? Jesu li istih boja? Jesu li složeni od istih oblika? Jesu li kockice istih veličina? Je li na oba dvorca jednak broj žutih kockica? Koliko je žutih kockica na svakom dvorcu? Jesu li sve žute kockice jednakih veličina? Koliko je većih, a koliko manjih žutih kockica?  **2. Okružuju nas i kocke i kvadri**  **Ishod aktivnosti:** učenik imenuje i opisuje kocku i kvadar.  **Opis aktivnosti:**  Učenici u udžbeniku na 56. str. promatraju kocke i igračke koje imaju oblik kocke. Učiteljica/učitelj im pokazuje nekoliko kocaka te ih učenici promatraju i opipavaju. Pita učenike: Ima li u učionici predmeta koji imaju oblik kocke? Potražite ih, pokažite i imenujte. Pokušajte se prisjetiti koji predmeti mogu biti oblika kocke.  Nakon toga učenici na 57. str. promatraju kvadar i igračke koje imaju oblik kvadra. Učiteljica/učitelj im pokazuje nekoliko različitih kvadara, a učenici ih opipavaju. Pronalaze predmete u učionici koji imaju oblik kvadra. Nabrajaju i ostale predmete koji imaju oblik kvadra.  Učiteljica/učitelj zadaje učenicima da od rastvorenog oblika kocke i kvadra slože geometrijsko tijelo kocke i kvadra.  **3. Uspoređujemo kocku i kvadar**  **Ishod aktivnosti:** učenik imenuje i opisuje kocku i kvadar.  **Opis aktivnosti:**  Učiteljica/učitelj potiče komunikacijsku situaciju: Po čemu su kocka i kvadar slični, a po čemu različiti? Koliko strana ima kocka? Podsjeća ih da kockica za društvene igre ima oblik kocke pa prema brojevima koji se na njoj nalaze zaključuju koliko ima strana. Koliko kvadar ima strana? Kakve su strane kocke, a kakve kvadra?  Učenici u bilježnicu lijepe sliku kocke i kvadra. Ispod kocke crtaju nekoliko predmeta koji imaju oblik kocke, a ispod kvadra nekoliko predmeta koji imaju oblik kvadra.  **4. Pogodi što sam**  **Ishod aktivnosti:** učenik imenuje i opisuje kocku i kvadar; uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju.  **Opis aktivnosti:**  Učiteljica/učitelj pokazuje učenicima slike predmeta koji imaju oblik kocke ili kvadra, a učenici moraju dići u zrak ono geometrijsko tijelo kojeg je oblika predmet na fotografiji.  Učenici su podijeljeni u skupine. Svaka skupina slaže niz po želji od kocaka i kvadara koje su napravili. | [**Kocka i kvadar**](https://hr.izzi.digital/DOS/104/384.html)  **Objekt** [Gdje možeš vidjeti kocku i kvadar?](https://hr.izzi.digital/DOS/104/384.html#block-5523)  **Objekt** [Kocka ili nešto drugo?](https://hr.izzi.digital/DOS/104/384.html#block-5546)  **Objekt** [Kocka i kvadar](https://hr.izzi.digital/DOS/104/384.html#block-10237)  **Objekt** [Kocka je bačena](https://hr.izzi.digital/DOS/104/384.html#block-5544) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 7 - Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka; C. 1. 2 – Uključuje se u pomaganje vršnjacima u svakodnevnim situacijama uz pomoć odraslih.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog

